
RADVILIŠKIO RAJONO SAVIVALDYBĖS TARYBA

SPRENDIMAS
DĖL SAVIVALDYBĖS TURTO PERDAVIMO RADVILIŠKIO RAJONO SAVIVALDYBĖS ŠVIETIMO IR SPORTO PASLAUGŲ CENTRUI VALDYTI, NAUDOTI IR DISPONUOTI JUO PATIKĖJIMO TEISE 

2025 m.                     d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, įgyvendindama Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo, patvirtinto Radviliškio rajono savivaldybės tarybos 2014 m lapkričio 20 d. sprendimu Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“, 13 punkto nuostatas, atsižvelgdama į Radviliškio rajono savivaldybės švietimo ir sporto paslaugų centro 2025 m. spalio 20 d. raštą Nr. S-157, Radviliškio rajono savivaldybės taryba nusprendžia:
. Perduoti Radviliškio rajono savivaldybės švietimo ir sporto paslaugų centrui patikėjimo teise valdyti, naudoti ir disponuoti Radviliškio rajono savivaldybei nuosavybės teise priklausantį, šiuo metu Radviliškio rajono savivaldybės administracijos patikėjimo teise valdomą M2 klasės mokyklinį autobusą „IVECO 50C18“, valstybinis Nr. ACY 897, identifikavimo Nr. ZCFCE50C505709489, inventorinis Nr. FA-00001993, įsigijimo (likutinė) vertė – 95 469,00 Eur.
. Įgalioti Radviliškio rajono savivaldybės administracijos Švietimo ir sporto skyriaus vedėją perduoti šio sprendimo 1 punkte nurodytą turtą ir pasirašyti turto perdavimo ir priėmimo aktą.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

.	Projekto rengimą paskatinusios priežastys, parengto sprendimo projekto tikslai ir uždaviniai.
Projekto tikslas – perduoti Radviliškio rajono savivaldybės švietimo ir sporto paslaugų centrui Radviliškio rajono savivaldybės administracijos nupirktą M2 klasės mokyklinį autobusą „IVECO 50C18“, kuris reikalingas mokinių pavėžėjimui į Lietuvos neformaliojo švietimo agentūros organizuojamus ir vykdomus olimpiadų ir konkursų regioninius ir nacionalinius etapus, Centro Sporto skyriaus auklėtinių pavėžėjimui į rungtynes, čempionatus (taip pat ir į užsienio valstybėse vykstančius).
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Savivaldybės administracijos Švietimo ir sporto skyrius.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
.	Kaip šiuo metu yra reguliuojami sprendimo projekte aptarti teisiniai santykiai.
Projekte aptariamų klausimų dabartinis reguliavimas apibrėžtas šiuose teisės aktuose:
. Savivaldybės taryba, vadovaudamasi Vietos savivaldos įstatymo 15 straipsnio 2 dalies 19 punktu, priima sprendimus dėl disponavimo savivaldybei nuosavybės teise priklausančiu turtu.  
. Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalyje nustatyta, kad savivaldybei nuosavybės teise priklausančio turto savininko funkcijas įgyvendina savivaldybės taryba, savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka.
. Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo, patvirtinto Savivaldybės tarybos 2014-11-20 sprendimu Nr. T-893, 13 punkte nustatyta, kad savivaldybės turtas patikėjimo teise valdyti, naudoti ir disponuoti juo perduodamas Radviliškio rajono savivaldybės tarybos sprendimu.
.	Kokios siūlomos naujos teisinio reguliavimo nuostatos, kokių teigiamų rezultatų laukiama. 
Radviliškio savivaldybės įstaigai patikėjimo teise valdyti ir naudoti bus perduotas įstaigos veiklai reikalingas turtas.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
.	Sprendimo projektui įgyvendinti reikalingos lėšos, finansavimo šaltiniai.
Sprendimo įgyvendinimui Savivaldybės biudžeto lėšų nereikės.
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su Savivaldybės administracijos direktoriumi, juristais, kalbininku, Švietimo ir sporto skyriaus vedėju, Investicijų ir turto valdymo skyriaus vedėju.
.	Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 

Investicijų ir turto valdymo skyriaus vyriausioji specialistė			        Diana Skaburskienė
